REGOLAMENT TAL-KUNSILL (KE) Nru. 493/2005
tas-16 ta’ Marzu 2005
li jemenda l-Anness I tar-Regolament (KEE) Nru 2658/87 dwar in-nomenklatura tat-tariffi u l-istatistika u dwar it-Tariffa Doganali Komuni
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 26 tiegħu,
Wara li kkunsidra l-proposta mill-Kummissjoni,
Billi:
(1)
Fin-Nomenklatura Magħquda, stabbilit fl-Anness I mar-Regolament tal-Kunsill (KEE) Nru 2658/87 (1), il-kodiċi NM għal monitors huma 8471 u 8528.
(2)
Għall-klassifikazzjoni ta' monitors ’il barra mit-titolu 8528 jeħtieġ li ċerti kondizzjonijiet jiġu sodisfatti. Il-konverġenza tat-teknoloġija ta’ l-informatika, l-industriji ta’ l-elettronika tal-konsumatur u teknoloġiji ġodda ħolqot sitwazzjoni fejn qed isir impossibbli, meta wieħed jikklassifika l-video monitors, li jkun determinat, b’referenza għall karatteristiċi tekniċi sempliċi, l-iskop prinċipali ta’ monitor speċifiku Mill-ġurisprudenza tal-Qorti tal-Ġustizzja tal-Komunitajiet Ewropej jirriżulta li l-klassifikazzjoni ma tistax tkun ibbażata fuq l-użu li jsir minnu. Il-klassifikazzjoni korretta ta' kull prodott hija bbażata fuq data oġġettiva u kwantifikabbli. Bħalissa mhux possibbli li jkunu stabbiliti kriterji li jissodisfaw din il-ħtieġa mingħajr ambigwitajiet.
(3)
Id-data kummerċjali qed turi li bħalissa l-video monitors li jużaw it-teknoloġija ta' l-iscreen bi kristalli likwidi, bi screen ta' daqs djagonali ta' 48.5 cm jew inqas, u ta' screen aspect ratio ta’ 4:3 jew 5:4, qed jintużaw l-aktar bħala unitajiet ta’ output ta’ magni awtomatiċi li jipproċessaw id-data. Iżda, dawn il-monitors ta’ sikwiet huma kapaċi jirriproduċu stampi video minn għejun oħra differenti mill-magni awtomatiċi li jipproċessaw id-data u għalhekk ma jissodisfawx il-kondizzjoni li jkunu biss jew prinċipalment użati ma’ magni bħal dawn. Għalhekk dawn il-monitors mhumiex koperti mill-Ftehim dwar il-kummerċ fil-prodotti tat-teknoloġija ta’ l-informatika (2), jew mill-Komunikazzjoni dwar l-implimentazzjoni tiegħu, li ġew it-tnejn li huma approvati f’isem il-Komunità permezz tad-Deċiżjoni tal-Kunsill 97/359/KE ta’ l-24 ta’ Marzu 1997 li tirrigwarda t-tneħħija ta’ dazji minn fuq prodotti tekonoloġiċi ta’ l-informatika (3).
(4)
Huwa fl-interess tal-Komunità li tissospendi għal kollox, għal perijodu limitat, it-tariffi awtonomi tad-Dazji Doganali Komuni għall-monitors li jużaw it-teknoloġija ta' l-iscreen bi kristalli likwidi, bi screen ta' daqs djagonali ta' 48.5 cm jew inqas, u ta' screen aspect ratio ta’ 4:3 jew 5:4 u li huma klassifikabbli taħt il-kodiċi NM 8528 21 90. Għalhekk din il-miżura għandha tiskadi fil-31 ta’ Diċembru 2006, sakemm il-Kunsill ma jiddeċidix li jestendiha.
(5)
Ir-Regolament (KEE) Nru 2658/87 għandu għalhekkjiġi emendat.
(6)
Minħabba li l-emenda introdotta permezz ta’ dan ir-Regolament għandha tiġi applikata mill-istess data tan-Nomenklatura Magħquda għas-sena 2005 stabbilita fir-Regolament tal-Kummissjoni (KE) Nru 1810/2004 (4), dan ir-Regolament għandu jidħol fis-seħħ immedjatament u japplika mill-1 ta’ Jannar 2005,
ADOTTA DAN IR-REGOLAMENT:
Artikolu 1
Fil-Kapitolu 85, is-Sezzjoni XVI tat-Tieni Parti, l-Iskeda tad-Dazji Doganali, ta’ l-Anness I tar-Regolament (KEE) Nru 2658/87, it test fil-kolonna 3 għall-kodiċi NM 8528 21 90 għandu jinbidel b'dan li ġej:
“14 (*)
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Unjoni Ewropea.
Għandu japplika mill-1 ta’ Jannar 2005.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, nhar is-16 ta’ Marzu 2005.